‘কাল সূর্যোদয়ের সঙ্গে কার্যকর নয়া জিএসটি ‘

নয়াদিল্লি: রবিবার বিকেল ৫টায় দেশবাসীর উদ্দেশ্যে ভাষণ দিলেন প্রধানমন্ত্রী নরেন্দ্র মোদি (Narendra Modi)। সেই ভাষণেই তিনি ঘোষণা করলেন বহুল প্রতীক্ষিত GST 2.0। আগামী দিনে কর কাঠামো সহজ ও স্বচ্ছ করতে এই ব্যবস্থা চালু করা হবে বলে কেন্দ্রীয় সূত্রে খবর।

জানা গিয়েছে, নতুন ব্যবস্থায় ক্ষুদ্র ও মাঝারি ব্যবসায়ীদের জন্য কর জমা দেওয়ার নিয়ম আরও সরল করা হবে। অনলাইনে দ্রুত রিফান্ড পাওয়ার সুবিধাও মিলবে। সাধারণ ক্রেতা ও ব্যবসায়ীদের স্বস্তি দিতে একাধিক ধাপে GST হারও পুনর্বিন্যাস হতে পারে।

আরও পড়ুন: মহালয়ার সকালে ভূমিকম্প বাংলাদেশ, মেঘালয় ও গুজরাটে

প্রধানমন্ত্রী মোদী ভাষণে শুধু GST নয়, আয়করেও ছাড় ঘোষণা করতে পারেন। মধ্যবিত্ত ও বেতনভোগী শ্রেণির করের চাপ কমাতে নতুন কর স্ল্যাব আনার সম্ভাবনা রয়েছে। অর্থনীতিবিদদের মতে, আয়করে ছাড় বাজারে চাহিদা বাড়াবে এবং শিল্পক্ষেত্রে গতি আনবে।

বিশেষজ্ঞদের ধারণা, এই সংস্কার দেশের অর্থনৈতিক প্রবৃদ্ধিকে ত্বরান্বিত করবে। একইসঙ্গে ব্যবসা-বাণিজ্যে স্বচ্ছতা আনতে সাহায্য করবে। কর জটিলতা কমলে বিদেশি বিনিয়োগকারীদের আকর্ষণও বাড়তে পারে।

অর্থনৈতিক মহলে তাই এখন তাকিয়ে রয়েছে রবিবারের প্রধানমন্ত্রীর ভাষণের দিকে। মোদীর এই সংস্কার সত্যিই কি ভারতকে ‘নতুন অর্থনৈতিক শক্তি’র পথে নিয়ে যাবে, তা জানা যাবে খুব শিগগিরই।