জাতির উদ্দেশে ভাষণ প্রধানমন্ত্রীর! কী বললেন?

ওয়েব ডেস্ক : সোমবার থেকে শুরু হচ্ছে নবরাত্রি। সেদিন থেকেই শুরু হচ্ছে গোটা দেশে শুরু হচ্ছে জিএসটি’র (GST) নতুন হার। তার আগে রবিবার বিকেল ৫টায় জাতির উদ্দেশে ভাষণ দিলেন প্রধানমন্ত্রী নরেন্দ্র মোদি (Narendra Modi)। এদিন জিএসটির নতুন কাঠামো নিয়ে বার্তা দিলেন তিনি।

প্রধানমন্ত্রী এদিন বলেন, ” এখন থকে শুধু ৫ শতাংশ ও ১৮ শতাংশ জিএসটি (GST) থাকবে। এর ফলে অনেক জিনিসের দাম কমবে”। তিনি আরও বলেছেন, সময়ের দাবি মেনে, সব পক্ষের মতামত শুনে নতুন প্রজন্মের জিএসটি কাঠামো উপহার দেওয়া হচ্ছে নবরাত্রিতে। নতুন এই করের ফলে একাধিক পণ্যের উপর থেকে কর পরিষেবা উঠে যাচ্ছে বলে জানান তিনি।

আরও খবর : এসআইআর প্রক্রিয়া সম্পন্ন করার সময়সীমা বেঁধে দিল নির্বাচন কমিশন!

প্রধানমন্ত্রী এদিন জানান, নতুন এই করের ফলে বেশ কিছু খাদ্যপণ্য, ওষুধ, সাবান, জীবনবীমার দাম কমবে। এর পাশাপাশি নতুন এই কর কাঠামোয় সস্তা হবে স্কুটি, বাইক, গাড়িও। তিনি জানিয়েছেন, অনেক ক্ষেত্রে কিছু পণ্যের দাম পাঁচ শতাংশে নামিয়ে আনা হয়েছে। এর পাশাপাশি স্বদেশি পণ্য ব্যবহার বাড়ানোর কথা জানালেন মোদি (Modi)। তিনি জানিয়েছেন “বর্তমানে আমাদের দৈনন্দিন জীবনে বিভিন্ন বিদেশি পণ্য জুড়ে গিয়েছে। এর থেকে আমাদের মুক্তি পেতে হবে।”

প্রসঙ্গত, এত দিন গোটা দেশে চারটি স্ল্যাবে জিএসটি (GST) ছিল। কিন্তু, তা কমিয়ে দুটি করার প্রস্তাব ছিল অর্থমন্ত্রকেরই। এর পর জিএসটি কাউন্সিলের বৈঠকে তা নিয়ে সায় দেওয়া হয়। তার পরেই ২২ সেপ্টেম্বর থেকে দেশ জুড়ে চালু হচ্ছে পণ্য ও পরিষেবা করের (জিএসটি) নতুন কাঠামো। এ নিয়ে আগেই ঘোষণা করেছিলেন কেন্দ্রীয় অর্থমন্ত্রী নির্মলা সীতারমণ। এর পর রবিবার বিকেলে জাতির উদ্দেশে ভাষণ দিয়ে নতুন কর কাঠামো নিয়ে বার্তা দিলেন প্রধানমন্ত্রী।